title: Komisjoni rakendusmäärus (EL) nr 1212/2012, 17. detsember 2012 , millega muudetakse määrusi (EÜ) nr 2535/2001, (EÜ) nr 917/2004, (EÜ) nr 382/2008, (EÜ) nr 748/2008, (EÜ) nr 810/2008 ja (EÜ) nr 610/2009 seoses põllumajandusturgude ühise korralduse kohase teatamiskohustusega

text:
               18.12.2012

               ET

               Euroopa Liidu Teataja

               L 348/7

         KOMISJONI RAKENDUSMÄÄRUS (EL) nr 1212/2012,
   17. detsember 2012,
   millega muudetakse määrusi (EÜ) nr 2535/2001, (EÜ) nr 917/2004, (EÜ) nr 382/2008, (EÜ) nr 748/2008, (EÜ) nr 810/2008 ja (EÜ) nr 610/2009 seoses põllumajandusturgude ühise korralduse kohase teatamiskohustusega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 192 lõiget 2 koostoimes artikliga 4,
   ning arvestades järgmist:

               (1)

               Komisjoni 31. augusti 2009. aasta määrusega (EÜ) nr 792/2009 (milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile) (2) on kehtestatud ühised eeskirjad, mida liikmesriikide pädevad asutused peavad järgima teabe ja dokumentide esitamisel komisjonile. Kõnealused eeskirjad hõlmavad eelkõige liikmesriikide kohustust kasutada komisjoni poolt kättesaadavaks tehtud infosüsteeme ning kinnitada teatisi saatma volitatud ametiasutuste või eraisikute kasutusõigused. Lisaks on kõnealuse määrusega kehtestatud ühised põhimõtted, mida kohaldatakse infosüsteemide suhtes, nii et need tagavad dokumentide pikaajalise autentsuse, terviklikkuse ja loetavuse, samuti on sätestatud isikuandmete kaitse.

               (2)

               Määruse (EÜ) nr 792/2009 kohaselt tuleb nendes määrustes, millega kehtestatakse konkreetne teatamiskohustus, sätestada kohustus kasutada infosüsteeme kooskõlas nimetatud määrusega.

               (3)

               Komisjon on loonud infosüsteemi, mis võimaldab dokumente ja menetlusi elektrooniliselt hallata nii komisjonisisesel töötlemisel kui ka ühise põllumajanduspoliitikaga seotud ametiasutustega suhtlemisel.

               (4)

               Leitakse, et mitmeid teatamiskohustusi saab täita kõnealuse infosüsteemi kaudu kooskõlas määrusega (EÜ) nr 792/2009, eelkõige selliseid, mis on sätestatud komisjoni 14. detsembri 2001. aasta määruses (EÜ) nr 2535/2001 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega), (3)29. aprilli 2004. aasta määruses (EÜ) nr 917/2004 (mesinduse valdkonnas võetavaid abinõusid käsitleva nõukogu määruse (EÜ) nr 797/2004 üksikasjalike rakenduseeskirjade kohta), (4)21. aprilli 2008. aasta määruses (EÜ) nr 382/2008 (veise- ja vasikalihasektori impordi- ja ekspordilitsentside rakenduseeskirjade kohta), (5)30. juuli 2008. aasta määruses (EÜ) nr 748/2008 (CN-koodi 0206 29 91 alla kuuluva veiste külmutatud vahelihase kõõluselise osa imporditariifikvoodi avamise ja haldamise kohta), (6)11. augusti 2008. aasta määruses (EÜ) nr 810/2008 (millega avatakse värske, jahutatud ja külmutatud kõrgekvaliteedilise veiseliha ning külmutatud pühvliliha tariifikvoodid ja sätestatakse nende haldamine), (7) ja 10. juuli 2009. aasta määruses (EÜ) nr 610/2009 (millega sätestatakse Tšiilist pärit veise- ja vasikaliha tariifikvootide üksikasjalikud rakenduseeskirjad) (8).

               (5)

               Tõhusa haldamise huvides ja saadud kogemusi arvesse võttes tuleks mõnda teatist lihtsustada ja täpsustada või kõnealustest määrustest välja jätta.

               (6)

               Seepärast tuleks määrusi (EÜ) nr 2535/2001, (EÜ) nr 917/2004, (EÜ) nr 382/2008, (EÜ) nr 748/2008, (EÜ) nr 810/2008 ja (EÜ) nr 610/2009 vastavalt muuta.

               (7)

               Käesoleva määrusega ettenähtud meetmed on kooskõlas põllumajandusturgude ühise korralduse komitee seisukohaga,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2535/2001 muudetakse järgmiselt.

               1)

               Artikli 10 lõige 3 asendatakse järgmisega:
               „3.   Liikmesriigid edastavad oma tunnustatud importijate loetelud, jaotatuna tunnustatud importijateks, kes on vastavalt lõikele 2 oma nõusoleku andnud, ja muudeks tunnustatud importijateks. Kõnealuses teatises peab olema tunnustatud importijate tunnustamise number, nimi, aadress, telefoninumber ja e-posti aadress.”

               2)

               Artikkel 39 jäetakse välja.

               3)

               Artikli 40 lõige 2 asendatakse järgmisega:
               „2.   Liikmesriigid teatavad komisjonile IV lisa alusel igas kvartalis läbiviidud kontrollimiste tulemused vastavale kvartalile järgneva kuu 10. kuupäevaks. Kõnealuses teatises peavad olema järgmised andmed:

                           a)

                           üldteave:

                                       i)

                                       võitootja nimi;

                                       ii)

                                       partii identifitseerimiskood;

                                       iii)

                                       partii suurus kilogrammides;

                                       iv)

                                       kontrollimise kuupäev (päev/kuu/aasta);

                           b)

                           kaalukontroll:

                                       i)

                                       juhuvalimi suurus (karpide arv);

                                       ii)

                                       andmed keskmise kohta:

                                                   —

                                                   karpide netomassi (kg) aritmeetiline keskmine: (täpsustatud IMA 1-sertifikaadi lahtris 9);

                                                   —

                                                   valimi karpide netomassi (kg) aritmeetiline keskmine;

                                                   —

                                                   kas liidus kindlaksmääratud netomassi aritmeetiline keskmine erineb deklareeritud väärtusest märkimisväärselt (N = ei, Y = jah);

                                       iii)

                                       andmed standardhälbe kohta:

                                                   —

                                                   karpide netomassi (kg) standardhälve: (täpsustatud IMA 1-sertifikaadi lahtris 9);

                                                   —

                                                   valimi karpide netomassi (kg) standardhälve;

                                                   —

                                                   kas liidus kindlaksmääratud netomassi standardhälve erineb deklareeritud väärtusest märkimisväärselt (N = ei, Y = jah);

                           c)

                           rasvasisalduse kontrollimine:

                                       i)

                                       juhuvalimi suurus (karpide arv);

                                       ii)

                                       andmed keskmise kohta:

                                                   —

                                                   valimi karpide rasvasisalduse (rasva%) aritmeetiline keskmine;

                                                   —

                                                   kas liidus kindlaksmääratud rasvasisalduse aritmeetiline keskmine ületab 84,4 % (N = ei, Y = jah).”

               4)

               Artikkel 45 asendatakse järgmisega:
               „Artikkel 45
               Imporditariifikvootide raames teatavad liikmesriigid komisjonile üksikasjalikud andmed tootekoguste kohta, mis on lastud vabasse ringlusse kooskõlas määruse (EÜ) nr 1301/2006 artikliga 4.”

               5)

               Lisatakse artikkel 45a:
               „Artikkel 45a
               Käesolevas määruses osutatud teatised, v.a artiklis 15, artikli 35a lõikes 1 ja artiklis 45 osutatud teatised, esitatakse kooskõlas komisjoni määrusega (EÜ) nr 792/2009 (9).

               6)

               V ja XIV lisa jäetakse välja.

         Artikkel 2
   Määrust (EÜ) nr 917/2004 muudetakse järgmiselt.

               1)

               Artikkel 1 asendatakse järgmisega:
               „Artikkel 1
               Nõukogu määruse (EÜ) nr 1234/2007 (10) artiklis 105 osutatud siseriiklikes programmides (edaspidi „mesindusprogrammid”) tuleb:

                           a)

                           kirjeldada kõnealuse sektori olukorda, mis võimaldab määruse (EÜ) nr 1234/2007 artiklis 107 osutatud uuringu struktuuriandmete korrapärast ajakohastamist, hõlmates eelkõige järgmist:

                                       i)

                                       mesinike üldarv;

                                       ii)

                                       selliste elukutseline mesinike arv, kellel on rohkem kui 150 taru;

                                       iii)

                                       tarude koguarv;

                                       iv)

                                       meetootmine;

                                       v)

                                       programmi eesmärkide loetelu;

                           b)

                           üksikasjalikult kirjeldada asjakohaseid meetmeid, esitades nende hinnangulised kulud ja finantsplaan, mis on liigitatud aastate lõikes riikide ja piirkondade kaupa vastavalt järgmistele rubriikidele:

                                       i)

                                       tehniline abi mesinikele;

                                       ii)

                                       varroatoositõrje;

                                       iii)

                                       mesilaste rändpidamise ratsionaliseerimine;

                                       iv)

                                       meeanalüüsid;

                                       v)

                                       mesilasperede arvukuse suurendamine;

                                       vi)

                                       rakendusuuringutega seotud tööd;

                           c)

                           viited kohaldatavatele õigus- ja haldusnormidele;

                           d)

                           mesindusprogrammide väljatöötamisel liikmesriigi pädeva asutusega koostööd tegevate esindusorganisatsioonide ja mesindusühistute nimekiri;

                           e)

                           mesindusprogrammide kontrolli- ja hindamiskorra kehtestamine.

               2)

               Artikli 6 kolmas lõik asendatakse järgmisega:
               „Iga aasta 15. detsembriks teatavad liikmesriigid komisjonile selliste kulude rakendamise kokkuvõtte, mis on liigitatud vastavalt artikli 1 punktis b osutatud rubriikidele.”

               3)

               Lisatakse artikkel 6a:
               „Artikkel 6a
               Käesolevas määruses osutatud teatised esitatakse vastavalt komisjoni määrusele (EÜ) nr 792/2009 (11).

         Artikkel 3
   Määrust (EÜ) nr 382/2008 muudetakse järgmiselt.

               1)

               Artikkel 6 asendatakse järgmisega:
               „Artikkel 6
               1.   Liikmesriigid teatavad komisjonile hiljemalt iga kuu kümnendaks päevaks päritoluriikide kaupa liigitatud tootekogused (tootekaal kilogrammides või loomade arv), mille kohta on eelmisel kuul välja antud litsentsid seoses kvoodivälise impordiga.
               2.   Liikmesriigid teatavad komisjonile hiljemalt iga aasta 31. oktoobriks päritoluriikide kaupa liigitatud tootekogused (tootekaal kilogrammides või loomade arv), mille kohta eelmise aasta 1. juulist kuni kõnealuse aasta 30. juunini välja antud impordilitsentse ei kasutatud seoses kvoodivälise impordiga.
               3.   Liikmesriigid teatavad komisjonile üksikasjalikud andmed tootekoguste kohta, mis on lastud vabasse ringlusse kooskõlas komisjoni määruse (EÜ) nr 1301/2006 (12) artikliga 4.

               2)

               Artikkel 7 asendatakse järgmisega:
               „Artikkel 7
               Artikli 6 lõigetes 1 ja 2 osutatud teabe edastamisel kasutatakse V lisas osutatud tootekategooriad.”

               3)

               Artikli 16a asendatakse järgmisega:
               "Artikkel 16a
               Käesolevas määruses osutatud teatised, v.a artikli 6 lõikes 3 osutatud teatised, esitatakse vastavalt komisjoni määrusele (EÜ) nr 792/2009 (13).

               4)

               II, III ja IV lisa jäetakse välja.

         Artikkel 4
   Määrust (EÜ) nr 748/2008 muudetakse järgmiselt.

               1)

               Artikli 8 lõiked 2 ja 3 asendatakse järgmisega:
               „2.   Liikmesriigid teatavad komisjonile hiljemalt taotluste esitamise kuu 17. päeval taotlustega hõlmatud üldkoguse päritolumaa kohta.
               3.   Impordilitsentsid antakse välja alates 25st päevast ning hiljemalt selle kuu lõpus, mille kohta taotlused esitati.”

               2)

               Artiklit 9 muudetakse järgmiselt.

                           a)

                           Lõiked 1 ja 2 asendatakse järgmisega:
                           „1.   Erandina määruse (EÜ) nr 1301/2006 artikli 11 lõike 1 teisest lõigust teatavad liikmesriigid komisjonile:

                                       a)

                                       hiljemalt 10. augustiks tootekogused (sh selliste koguste puudumise), mille kohta anti eelneval kuul välja impordilitsentsid seoses käesoleva määruse artikli 1 lõike 3 punktis b osutatud kogustega;

                                       b)

                                       hiljemalt igale imporditariifikvoodi kehtivusperioodile järgnevaks 31. augustiks tootekogused (sh selliste koguste puudumise), mille kohta anti eelneval imporditariifikvoodi kehtivusperioodil välja impordilitsentsid seoses käesoleva määruse artikli 1 lõike 3 punktis a osutatud kogustega;

                                       c)

                                       hiljemalt igale imporditariifikvoodi kehtivusperioodile järgnevaks 31. oktoobriks tootekogused (sh selliste koguste puudumise), mille kohta välja antud impordilitsents oli jäänud täielikult või osaliselt kasutamata, ja mis vastavad erinevusele impordilitsentsi tagaküljele märgitud koguste ja nende koguste vahel, mille jaoks impordilitsents välja anti.

                                 2.   Liikmesriigid teatavad komisjonile üksikasjalikud andmed tootekoguste kohta, mis on lastud vabasse ringlusse kooskõlas määruse (EÜ) nr 1301/2006 artikliga 4.”

                           b)

                           Lõike 3 teine lõik asendatakse järgmisega:
                           „Käesoleva määruse artikli 1 lõike 3 punktis a osutatud koguseid käsitlevad teatised esitatakse vastavalt komisjoni määrusele (EÜ) nr 792/2009 (14).

               3)

               IV, V ja VI lisa jäetakse välja.

         Artikkel 5
   Määrust (EÜ) nr 810/2008 muudetakse järgmiselt.

               1)

               Artikli 5 lõiked 2 ja 3 asendatakse järgmisega:
               „2.   Liikmesriigid teatavad komisjonile hiljemalt taotluste esitamise kuu 10. päeval taotlustega hõlmatud üldkoguse päritolumaa kohta.
               3.   Impordilitsentsid antakse välja alates 17st päevast ning hiljemalt selle kuu 21. päeval, mille kohta taotlused esitati. Asjaomane kogus täpsustatakse iga väljaantud litsentsiga CN-koodide või CN-koodide rühmade kaupa.”

               2)

               Artiklit 11 muudetakse järgmiselt.

                           a)

                           Lõige 2 asendatakse järgmisega:
                           „2.   Liikmesriigid teatavad komisjonile üksikasjalikud andmed tootekoguste kohta, mis on lastud vabasse ringlusse kooskõlas määruse (EÜ) nr 1301/2006 artikliga 4.”

                           b)

                           Lõike 3 teine lõik asendatakse järgmisega:
                           „Käesoleva määruse artikli 1 lõike 1 punktides b ja c ning artikli 2 punktides a–e ja g osutatud koguseid käsitlevad teatised esitatakse vastavalt komisjoni määrusele (EÜ) nr 792/2009 (15).

               3)

               IV, V ja VI lisa jäetakse välja.

         Artikkel 6
   Määrust (EÜ) nr 610/2009 muudetakse järgmiselt.

               1)

               Artikli 10 lõiked 2 ja 3 asendatakse järgmisega:
               „2.   Liikmesriigid teatavad komisjonile üksikasjalikud andmed tootekoguste kohta, mis on lastud vabasse ringlusse kooskõlas määruse (EÜ) nr 1301/2006 artikliga 4.
               3.   Lõikes 1 osutatud teave esitatakse kooskõlas komisjoni määrusega (EÜ) nr 792/2009 (16) ning selleks kasutatakse määruse (EÜ) nr 382/2008 V lisas esitatud tootekategooriaid.

               2)

               V, VI ja VII lisa jäetakse välja.

         Artikkel 7
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. jaanuarist 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. detsember 2012

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 228, 1.9.2009, lk 3.

      (3)  EÜT L 341, 22.12.2001, lk 29.

      (4)  ELT L 163, 30.4.2004, lk 83.

      (5)  ELT L 115, 29.4.2008, lk 10.

      (6)  ELT L 202, 31.7.2008, lk 28.

      (7)  ELT L 219, 14.8.2008, lk 3.

      (8)  ELT L 180, 11.7.2009, lk 5.

      (9)  ELT L 228, 1.9.2009, lk 3.”

      (10)  ELT L 299, 16.11.2007, lk 1.”

      (11)  ELT L 228, 1.9.2009, lk 3.”

      (12)  ELT L 238, 1.9.2006, lk 13.”

      (13)  ELT L 228, 1.9.2009, lk 3.”

      (14)  ELT L 228, 1.9.2009, lk 3.”

      (15)  ELT L 228, 1.9.2009, lk 3.”

      (16)  ELT L 228, 1.9.2009, lk 3.”


title: Komisjoni rakendusmäärus (EL) nr 1227/2014, 17. november 2014 , millega kehtestatakse nõukogu määruses (EÜ) nr 73/2009 sätestatud otsetoetuste kohandamise määr 2014. kalendriaastaks ja tunnistatakse kehtetuks komisjoni rakendusmäärus (EL) nr 879/2014

text:
               18.11.2014

               ET

               Euroopa Liidu Teataja

               L 331/6

         KOMISJONI RAKENDUSMÄÄRUS (EL) nr 1227/2014,
   17. november 2014,
   millega kehtestatakse nõukogu määruses (EÜ) nr 73/2009 sätestatud otsetoetuste kohandamise määr 2014. kalendriaastaks ja tunnistatakse kehtetuks komisjoni rakendusmäärus (EL) nr 879/2014
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 26 lõiget 4,
   olles konsulteerinud põllumajandusfondide komiteega
   ning arvestades järgmist:

               (1)

               Komisjon võttis 21. märtsil 2014. aastal vastu ettepaneku Euroopa Parlamendi ja nõukogu määruse kohta, milles käsitletakse nõukogu määruses (EÜ) nr 73/2009 sätestatud otsetoetuste kohandamise määra kehtestamist 2014. kalendriaastaks (2). Euroopa Parlament ja nõukogu ei olnud kõnealust määra aga 30. juuniks 2014 kindlaks määranud. Seetõttu kehtestas komisjon kohandamise määra määruse (EL) nr 1306/2013 artikli 26 lõike 3 kohaselt oma rakendusmäärusega (EL) nr 879/2014 (3).

               (2)

               Otsetoetusi ja turuga seotud kulusid käsitlevad ajakohastatud prognoosid, mis lisati 2015. aasta eelarveprojekti kirjalikku muutmisettepanekusse nr 1, osutavad, et finantsdistsipliini kohandamise määra, mida võeti arvesse 2015. aasta eelarveprojekti puhul, on vaja muuta. Kõnealuse kirjaliku muutmisettepaneku koostamisel on võetud arvesse finantsdistsipliini 433 miljoni euro suurust põllumajandussektori kriisireservi, millele on osutatud määruse (EL) nr 1306/2013 artiklis 25. Selleks et võtta arvesse uut teavet, peaks komisjon muutma rakendusmääruses (EL) nr 879/2014 sätestatud kohandamise määra.

               (3)

               Üldjuhul makstakse ühe kalendriaasta (N) jaoks otsetoetuste saamise taotluse esitanud põllumajandustootjatele toetust eelarveaasta (N + 1) piiresse jääva kindlaksmääratud makseperioodi jooksul. Liikmesriikidel on siiski võimalus maksta põllumajandustootjatele toetust ilma ajaliste piiranguteta ka pärast kõnealuse makseperioodi lõppu. Nimetatud maksed võidakse teha hilisemal eelarveaastal. Kui asjaomase kalendriaasta suhtes kohaldatakse finantsdistsipliini, ei tohiks kohandamise määra kohaldada selliste maksete suhtes, mille jaoks esitati abitaotlused kalendriaastatel, mis ei ühti finantsdistsipliini kohaldamise aastatega. Seepärast on põllumajandustootjate võrdse kohtlemise tagamiseks asjakohane sätestada, et kohandamise määra kohaldatakse üksnes selliste maksete suhtes, mille kohta on abitaotlused esitatud finantsdistsipliini kohaldamise kalendriaastal, olenemata sellest, millal makse põllumajandustootjatele tehti.

               (4)

               Euroopa Parlamendi ja nõukogu määruse (EL) nr 1307/2013 (4) artikli 8 lõikes 1 on sätestatud, et määruse (EL) nr 1306/2013 artikli 26 kohaselt kindlaks määratud kohandamise määra kohaldatakse üksnes 2 000 eurot ületavate otsetoetuste suhtes, mida antakse põllumajandustootjatele asjaomasel kalendriaastal. Lisaks on määruse (EL) nr 1307/2013 artikli 8 lõikes 2 sätestatud, et otsetoetuste järkjärgulise kehtestamise tulemusel kohaldatakse kohandamise määra üksnes Bulgaaria ja Rumeenia suhtes alates 1. jaanuarist 2016 ning Horvaatia suhtes alates 1. jaanuarist 2022. Seega ei tuleks käesoleva määrusega kindlaks määratavat kohandamise määra kohaldada nimetatud liikmesriikide põllumajandustootjate suhtes.

               (5)

               Selle tagamiseks, et muudetud kohandamise määra kohaldatakse alates kuupäevast, mil põllumajandustootjatele hakatakse maksma otsetoetusi vastavalt määrusele (EL) nr 1306/2013, tuleks käesolevat määrust kohaldada alates 1. detsembrist 2014.

               (6)

               Uut muudetud kohandamise määra tuleks võtta arvesse põllumajandustootjale 2014. kalendriaasta kohta esitatud abitaotluse alusel tehtavate kõigi maksete arvutamisel. Selguse huvides tuleks rakendusmäärus (EL) nr 879/2014 seetõttu kehtetuks tunnistada,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Selleks et kohaldada määruse (EL) nr 1306/2013 artiklites 25 ja 26 sätestatud kohandamist ning kooskõlas määruse (EL) nr 1307/2013 artikli 8 lõikega 1 vähendatakse 2 000 eurot ületavaid toetussummasid (nõukogu määruse (EÜ) nr 73/2009 (5) artikli 2 punkti d tähenduses), mida makstakse põllumajandustootjatele 2014. kalendriaasta kohta esitatud toetustaotluse alusel, 1,302214 % võrra.
   2.   Lõikes 1 sätestatud vähendamist ei kohaldata Bulgaarias, Horvaatias ja Rumeenias.
   Artikkel 2
   Komisjoni määrus (EL) nr 879/2014 tunnistatakse kehtetuks.
   Artikkel 3
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. detsembrist 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. november 2014

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 549.

      (2)  COM(2014)175.

      (3)  Komisjoni rakendusmäärus (EL) nr 879/2014, 12. august 2014, milles käsitletakse määruses (EÜ) nr 73/2009 sätestatud otsetoetuste kohandamise määra kehtestamist 2014. kalendriaastaks (ELT L 240, 13.8.2014, lk 20).

      (4)  Euroopa Parlamendi ja nõukogu määrus (EL) nr 1307/2013, 17. detsember 2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

      (5)  Nõukogu määrus (EÜ) nr 73/2009, 19. jaanuar 2009, millega kehtestatakse ühise põllumajanduspoliitika raames põllumajandustootjate suhtes kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, muudetakse määruseid (EÜ) nr 1290/2005, (EÜ) nr 247/2006, (EÜ) nr 378/2007 ning tunnistatakse kehtetuks määrus (EÜ) nr 1782/2003 (ELT L 30, 31.1.2009, lk 16).


title: Komisjoni rakendusmäärus (EL) nr 300/2013, 27. märts 2013 , millega muudetakse määrust (EL) nr 605/2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima ja piimatoodete Euroopa Liitu toomisel  EMPs kohaldatav tekst

text:
               28.3.2013

               ET

               Euroopa Liidu Teataja

               L 90/71

         KOMISJONI RAKENDUSMÄÄRUS (EL) nr 300/2013,
   27. märts 2013,
   millega muudetakse määrust (EL) nr 605/2010, millega kehtestatakse loomade ja inimeste tervishoiu- ning veterinaarsertifikaatide nõuded inimtoiduks ettenähtud toorpiima ja piimatoodete Euroopa Liitu toomisel
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku ja punkti 4 ning artikli 9 lõiget 4,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (2) eriti selle artikli 11 lõiget 1,
   ning arvestades järgmist:

               (1)

               Komisjoni määruses (EL) nr 605/2010 (3) on sätestatud inimeste ja loomade tervishoiu- ning veterinaarsertifikaatide nõuded toorpiima ja piimatoodete saadetiste Euroopa Liitu toomisel ning on esitatud selliste kolmandate riikide loetelu, millest on lubatud selliste saadetiste liitu toomine.

               (2)

               Määruse (EL) nr 605/2010 I lisas on sätestatud loetelu kolmandatest riikidest või nende osadest, millest on lubatud liitu tuua toorpiima ja piimatoodete saadetisi, ning on märgitud nende kaupade puhul nõutud kuumtöötlemise viis. Määruse (EL) nr 605/2010 artiklis 4 on sätestatud, et liikmesriigid võivad lubada kõnealuse määruse I lisa C-veerus loetletud suu- ja sõrataudi ohuga kolmandatest riikidest või nende osadest importida lehmade, uttede, kitsede või pühvlite toorpiimast saadud piimatooteid, juhul kui nimetatud piimatooted on läbinud (või on toodetud toorpiimast, mis on läbinud) kõnealuses artiklis osutatud kuumtöötluse.

               (3)

               Määruse (EL) nr 605/2010 I lisa C-veerus loetletud suu- ja sõrataudi ohuga kolmandatest riikidest või nende osadest liigi Camelus dromedarius dromedaride toorpiimast saadud piimatoodete liitu importimisest tulenev oht ei ole suurem kui lehmade, uttede, kitsede või pühvlite toorpiimast saadud piimatoodete puhul juhul, kui nimetatud piimatooted on läbinud (või on toodetud toorpiimast, mis on läbinud) kõnealuse määruse artiklis 4 osutatud kuumtöötluse. Seega tuleks kõnealust artiklit muuta, et hõlmata kõnealuse liigi dromedaride toorpiimast saadud tooteid.

               (4)

               Lisaks sellele on Araabia Ühendemiraatide Dubai emiraat, olles kolmas riik ja riik, kes ei ole Maailma Loomatervishoiu Organisatsiooni suu- ja sõrataudivabade riikide loetelus esitatud, huvitunud dromedaride toorpiimast saadud selliste piimatoodete liitu eksportimisest, mis on läbinud füüsikalise või keemilise töötluse vastavalt määruse (EL) nr 605/2010 artiklile 4 ning mille kohta kõnealune riik on esitanud teabe vastavalt Euroopa Parlamendi ja nõukogu 29. aprilli 2004. aasta määrusele (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks (4).

               (5)

               Kui komisjoni järelevalvetalitus auditeeris Dubai emiraadis loomade ja rahvatervise suhtes dromedaridelt saadud piima tootmisega seotud kontrolle, olid saadud tulemused rahuldavad. Lisaks sellele on Dubai emiraat nõuetekohaselt järginud komisjoni järelevalvetalituse antud soovitusi.

               (6)

               Eespool nimetatud teabe põhjal võib järeldada, et Dubai emiraat saab anda vajalikud garantiid, et Dubai emiraadis dromedaride toorpiimast toodetud piimatooted vastavad määruse (EL) nr 605/2010 I lisa C-veerus loetletud suu- ja sõrataudi ohuga kolmandatest riikidest või nende osadest liitu imporditavate piimatoodete suhtes kohaldatavatele loomade ja inimeste tervishoiunõuetele.

               (7)

               Selleks et lubada Araabia Ühendemiraatide territooriumi teatavatest osadest pärit dromedaride piimast toodetud piimatoodete importi liitu, tuleks Dubai emiraat lisada määruse (EL) nr 605/2010 I lisas osutatud kolmandate riikide või nende osade loetellu märkusega, et loetelu C-veerus ettenähtud luba kohaldatakse üksnes kõnealust liiki loomade piimast toodetud piimatoodete suhtes.

               (8)

               Määruse (EL) nr 605/2010 II lisa 2. osas sätestatud terviseohutuse sertifikaadi „Milk-HTC” näidist tuleks muuta, et lisada viide dromedaride piimast toodetud piimatoodete kohta.

               (9)

               Teatavaid määrusega (EL) nr 605/2010 hõlmatud piimatooteid ei ole terviseohutuse sertifikaatide näidistes kaubakoodide (HS-koodid) alla klassifitseeritud. Selleks et võimaldada kõnealuste kaubakoodide täpsemat identifitseerimist terviseohutuse sertifikaatide näidistes, on vaja määruse (EL) nr 605/2010 II lisa vastavatesse tervisohutuse sertifikaatidesse „Milk-HTB”, „Milk-HTC” ja „Milk-T/S” lisada puuduvad HS-koodid 15.17 (margariin) ja 28.35 (fosfaadid).

               (10)

               Seepärast tuleks määrust (EL) nr 605/2010 vastavalt muuta.

               (11)

               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 605/2010 muudetakse järgmiselt.

               1)

               Artikli 4 lõikes 1 asendatakse sissejuhatav fraas järgmisega:
               „Liikmesriigid lubavad I lisa C-veerus loetletud suu- ja sõrataudi ohuga kolmandatest riikidest või nende osadest importida lehmade, uttede, kitsede või pühvlite või I lisas sätestatud eriloa alusel I lisa C-veerus loetletud suu- ja sõrataudi ohuga kolmandatest riikidest või nende osadest liigi Camelus dromedarius dromedaride toorpiimast saadud piimatooteid, juhul kui nimetatud piimatooted on läbinud (või on toodetud toorpiimast, mis on läbinud) kuumtöötluse, mis hõlmab:”

               2)

               I ja II lisa muudetakse käesoleva määruse lisa kohaselt.

         Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. aprillist 2013.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. märts 2013

            Komisjoni nimel

            president

         José Manuel BARROSO

      (1)  EÜT L 18, 23.1.2003, lk 11.

      (2)  ELT L 139, 30.4.2004, lk 206.

      (3)  ELT L 175, 10.7.2010, lk 1.

      (4)  ELT L 165, 30.4.2004, lk 1.

      LISA
      Määruse (EL) nr 605/2010 lisasid muudetakse järgmiselt.

                  1)

                  I lisa muudetakse järgmiselt:

                              a)

                              kõnealuses lisas esitatud tabelis lisatakse Andorrat käsitleva kande järele järgmine kanne:

                                          „AE

                                          Araabia Ühendemiraatide Dubai emiraat (1)

                                          0

                                          0

                                          + (2)”

                              b)

                              kõnealuses lisas esitatud tabelisse lisatakse järgmised joonealused märkused:

                                          „(1)

                                          Üksnes liigi Camelus dromedarius dromedaride piimast toodetud piimatooted;

                                          (2)

                                          Lubatud on liigi Camelus dromedarius dromedaride piimast toodetud piimatooted.”

                  2)

                  II lisa 2. osa muudetakse järgmiselt:

                              a)

                              näidise „Milk-HTB” märkuste I osa lahter I.19 asendatakse järgmisega:

                                          „—

                                          Lahter I.19: kasutada asjakohast harmoneeritud süsteemi (HS) koodi järgmistes rubriikides: 04.01; 04.02; 04.03; 04.04; 04.05; 04.06; 15.17; 17.02; 21.05; 22.02; 28.35; 35.01; 35.02 või 35.04.”

                              b)

                              näidis „Milk-HTC” asendatakse järgmisega:
                              „
                                    Näidis „Milk-HTC”

                                 Terviseohutuse sertifikaat inimtoiduks ettenähtud piimatoodete jaoks, mis pärinevad määruse (EL) nr 605/2010 I lisa C-veerus heakskiidetud kolmandatest riikidest või nende osadest ning on ette nähtud impordiks Euroopa Liitu

                              c)

                              näidise „Milk-T/S” märkuste I osa lahter I.19 asendatakse järgmisega:

                                          „—

                                          Lahter I.19: kasutada asjakohast harmoneeritud süsteemi (HS) koodi järgmistes rubriikides: 04.01; 04.02; 04.03; 04.04; 04.05; 04.06; 15.17; 17.02; 19.01; 21.05; 21.06; 22.02; 28.35; 35.01; 35.02 või 35.04.”


title: Komisjoni rakendusmäärus (EL) nr 1070/2012, 14. november 2012 , millega muudetakse määrust (EÜ) nr 2535/2001 seoses sooduskorra alusel piima ja piimatoodete kvoodivälise impordi ning Moldova Vabariigist pärit piimatoodete imporditariifikvootidega

text:
               15.11.2012

               ET

               Euroopa Liidu Teataja

               L 318/7

         KOMISJONI RAKENDUSMÄÄRUS (EL) nr 1070/2012,
   14. november 2012,
   millega muudetakse määrust (EÜ) nr 2535/2001 seoses sooduskorra alusel piima ja piimatoodete kvoodivälise impordi ning Moldova Vabariigist pärit piimatoodete imporditariifikvootidega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ÜTK määrus), (1) eriti selle artikli 144 lõiget 1 ja artikli 148 punkti c koostoimes artikliga 4,
   ning arvestades järgmist:

               (1)

               Komisjoni 14. detsembri 2001. aasta määruse (EÜ) nr 2535/2001 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega) (2) 2. jaotise I peatükki kohaldatakse nõukogu määruses (EÜ) nr 55/2008 (3) sätestatud ja Moldova Vabariigile kuni 2012. aastani eraldatud kvoodi nr 09.4210 suhtes. Euroopa Parlamendi ja nõukogu määrusega (EL) nr 581/2011 (4) pikendati määruse (EÜ) nr 55/2008 kohaldamisaega kuni 2015. aasta lõpuni. Seepärast on asjakohane võtta määruse (EÜ) nr 2535/2001 puhul arvesse kvoodi nr 09.4210 kohaldamisaega.

               (2)

               Määruse (EÜ) nr 2535/2001 2. jaotise II peatükis on sätestatud eeskirjad, mis käsitlevad sooduskorra kohast kvoodivälist importimist erikorra ja -eeskirjade alusel. Impordi nõuetekohase haldamise huvides on asjakohane, et kõnealuseid eeskirju kohaldataks ka sooduskorra kohase kogu muu kvoodivälise importimise suhtes, mida hõlmab kõnealuse määruse artikkel 2. Lisaks on selguse ja läbipaistvuse huvides asjakohane, et kõnealused eeskirjad hõlmavad kohustust märkida litsentsitaotlustel ja litsentsidel lahtrisse 24 sooduskorra kohane tollimaksumäär.

               (3)

               Määrust (EÜ) nr 2535/2001 tuleks seepärast vastavalt muuta.

               (4)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2535/2001 muudetakse järgmiselt.

               1)

               2. jaotise II peatükk asendatakse järgmisega:
               „II   PEATÜKK

                  Ainult impordilitsentsil põhinev kvoodiväline import

               Artikkel 20
               1.   Käesolevat peatükki kohaldatakse:

                           a)

                           sooduskorra kohasel importimisel, mille suhtes ei kohaldata kvoote, millele on osutatud:

                                       i)

                                       EÜ-Türgi assotsiatsiooninõukogu otsuse nr 1/98 protokolli 1 I lisas;

                                       ii)

                                       Lõuna-Aafrikaga sõlmitud kokkuleppe IV lisas;

                                       iii)

                                       Euroopa Ühenduse ja Šveitsi vahelise põllumajandustoodetega kauplemise kokkuleppe 2. lisas;

                           b)

                           määruse (EÜ) nr 376/2008 II lisa I osa punktis J osutatud toodete mis tahes muul sooduskorra kohasel importimisel, mille suhtes ei kohaldata kvoote.

                     2.   Lõike 1 punktis a osutatud impordi puhul on asjaomased tooted ja kohaldatavad tollimaksumäärad loetletud käesoleva määruse II lisas.
               Artikkel 21
               1.   Litsentsitaotlustele ja litsentsidele märgitakse:

                           a)

                           lahtrisse 8 päritoluriik;

                           b)

                           lahtrisse 20 üks XVI lisas loetletud kannetest.

                     2.   Litsentsi lahtrisse 24 märgitakse kohaldatav vähendatud tollimaksumäär.
               3.   Litsentsid kohustavad importima lahtris 8 märgitud riigist.
               Artikkel 22
               Vähendatud tollimaksumäärasid kohaldatakse üksnes juhul, kui esitatakse impordilitsents ja võetakse vastu vabasse ringlusse lubamise deklaratsioon koos päritolutõendiga.”

               2)

               I lisa J osa asendatakse käesoleva määruse lisas esitatud tekstiga.

         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. november 2012

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  EÜT L 341, 22.12.2001, lk 29.

      (3)  ELT L 20, 24.1.2008, lk 1.

      (4)  ELT L 165, 24.6.2011, lk 5.

      LISA

         „I. J

         TARIIFIKVOODID MÄÄRUSE (EÜ) nr 55/2008 I LISA ALUSEL

                     Kvoodi number

                     CN-kood

                     Kirjeldus (1)

                     Päritoluriik

                     Importimise aasta

                     Aastakvoot ajavahemikul 1. jaanuarist kuni 31. detsembrini
                     (tonnides)
                     (tootemassina)

                     Imporditollimaks
                     (eurodes netomassi 100 kg kohta)

                     Aastane

                     Kuuekuine

                     09.4210

                     0401 kuni 0406

                     Moldova Vabariik

                     0

                     Piimatooted

                     1. juulist kuni 31. detsembrini 2008

                     1 000

                     2009

                     1 000

                     500

                     2010–2015

                     1 500

                     750

         (1)  Kombineeritud nomenklatuuri tõlgendamise reeglitest olenemata tuleb toote kirjeldust käsitada üksnes selgitusena, sest sooduskorra kohaldatavus määratakse käesoleva lisa kontekstis kindlaks CN-koodi kohaldamisala alusel. Kui osutatud CN-koodil on eesliide „ex”, määratakse sooduskava kohaldatavus kindlaks nii CN-koodi kui ka vastava kirjelduse alusel.”


title: Komisjoni rakendusmäärus (EL) nr 1335/2014, 16. detsember 2014 , millega muudetakse komisjoni määrust (EÜ) nr 2535/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega

text:
               17.12.2014

               ET

               Euroopa Liidu Teataja

               L 360/6

         KOMISJONI RAKENDUSMÄÄRUS (EL) nr 1335/2014,
   16. detsember 2014,
   millega muudetakse komisjoni määrust (EÜ) nr 2535/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 187,
   ning arvestades järgmist:

               (1)

               Komisjoni rakendusmäärusega (EL) nr 1101/2014 (2) on ette nähtud 4. peatükis loetletud piimatoodete CN-koodidega seotud muudatused alates 1. jaanuarist 2015.

               (2)

               Komisjoni määruses (EÜ) nr 2535/2001 (3) on sätestatud üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega. Piimatoodete CN-koodidega seotud muudatuste kajastamiseks on vaja ajakohastada kõnealuse määruse I, II ja VIIa lisa.

               (3)

               Määruse (EÜ) nr 2535/2001 artikli 4 lõikes 2 on osutatud CN-koodidele, mis jäetakse alates 1. jaanuarist 2015 välja. Lisaks on Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe (4) (mis on heaks kiidetud nõukogu ja komisjoni otsusega 2002/309/EÜ, Euratom) (5) 3. lisaga (juustusid käsitlevad soodustused) ette nähtud kahepoolse juustukaubanduse täielik liberaliseerimine alates 2007. aastast. Seepärast on kõnealune säte vananenud ja tuleks välja jätta.

               (4)

               Määruse (EÜ) nr 2535/2001 artikli 19a lõike 1 punktis c ja lõike 4 punktis c, mis on seotud kõnealuse määruse VIIa lisa 3. osaga, ning sama määruse artikli 20 lõike 1 punkti a alapunktis ii, mis on seotud kõnealuse määruse II lisa C osaga, käsitletakse vastavalt juustu tariifikvootide ja impordi sooduskorra kohaldamist vastavalt ühelt poolt Euroopa Ühenduse ja selle liikmesriikide ning teiselt poolt Lõuna-Aafrika Vabariigi vahel sõlmitud kaubandus-, arengu- ja koostöölepingule, (6) mis on heaks kiidetud nõukogu otsusega 2004/441/EÜ (7). Kõnealustes sätetes viidatakse CN-koodidele, mis jäetakse alates 1. jaanuarist 2015 välja. Kuna vastava kvoodi kehtivusaeg ja tollimaksu kaotamise periood on lõppenud, on asjakohane kõnealused sätted välja jätta.

               (5)

               Määrust (EÜ) nr 2535/2001 tuleks seepärast vastavalt muuta.

               (6)

               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 2535/2001 muudetakse järgmiselt.

               1)

               Artikli 4 lõige 2 jäetakse välja.

               2)

               Artikli 19a lõike 1 punkt c ja lõike 4 punkt c jäetakse välja.

               3)

               Artikli 20 lõike 1 punkti a alapunkt ii jäetakse välja.

               4)

               I lisa muudetakse kooskõlas käesoleva määruse I lisaga.

               5)

               II lisa muudetakse järgmiselt:

                           a)

                           B osa asendatakse käesoleva määruse II lisa tekstiga;

                           b)

                           C osa jäetakse välja.

               6)

               VIIa lisa muudetakse järgmiselt:

                           a)

                           3. osa jäetakse välja;

                           b)

                           4. osa asendatakse käesoleva määruse III lisa tekstiga.

         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2015.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. detsember 2014

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  Komisjoni rakendusmäärus (EL) nr 1101/2014, 16. oktoober 2014, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 312, 31.10.2014, lk 1).

      (3)  Komisjoni määrus (EÜ) nr 2535/2001, 14. detsember 2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega (EÜT L 341, 22.12.2001, lk 29).

      (4)  EÜT L 114, 30.4.2002, lk 132.

      (5)  Nõukogu ja komisjoni otsus 2002/309/EÜ, Euratom teadus- ja tehnikakoostöö kokkuleppe suhtes, 4. aprill 2002, Šveitsi Konföderatsiooniga seitsme kokkuleppe sõlmimise kohta (EÜT L 114, 30.4.2002, lk 1).

      (6)  EÜT L 311, 4.12.1999, lk 3.

      (7)  Nõukogu otsus 2004/441/EÜ, 26. aprill 2004, kaubandus-, arendus- ja koostöölepingu sõlmimise kohta ühelt poolt Euroopa Ühenduse ja tema liikmesriikide ning teiselt poolt Lõuna-Aafrika Vabariigi vahel (ELT L 127, 29.4.2004, lk 109).

      I LISA
      Määruse (EÜ) nr 2535/2001 I lisa muudetakse järgmiselt.

                  1)

                  I.A osa asendatakse järgmisega:

                     „I.A

                  PÄRITOLURIIKIDE KAUPA TÄPSUSTAMATA TARIIFIKVOODID

                              Kvoodi number

                              CN-kood

                              Kirjeldus (2)

                              Imporditollimaks
                              (eurodes netomassi 100 kg kohta)

                              Päritoluriik

                              Aastakvoot
                              (tonnides)

                              Kuue kuu kvoot
                              (tonnides)

                              09.4590

                              0402 10 19

                              Lõssipulber

                              47,50

                              Kõik kolmandad riigid

                              68 537

                              34 268,5

                              09.4599

                              0405 10 11
                              0405 10 19
                              0405 10 30
                              0405 10 50
                              0405 10 90
                              0405 90 10 (1)

                              0405 90 90 (1)

                              Või ja muud piimarasvad

                              94,80

                              Kõik kolmandad riigid

                              11 360

                              5 680

                              või ekvivalendina (1)

                              09.4591

                              ex 0406 10 30
                              ex 0406 10 50
                              ex 0406 10 80

                              Pitsajuust, külmutatud, lõigatud alla 1 g massiga tükkideks, pakendis netomassiga vähemalt 5 kg, veesisaldusega vähemalt 52 % massist ja rasvasisaldusega vähemalt 38 % kuivaine massist

                              13,00

                              Kõik kolmandad riigid

                              5 360

                              2 680

                              09.4592

                              ex 0406 30 10

                              Sulatatud Emmentali juust

                              71,90

                              Kõik kolmandad riigid

                              18 438

                              9 219

                              0406 90 13

                              Emmental

                              85,80

                              09.4593

                              ex 0406 30 10

                              Sulatatud Gruyère

                              71,90

                              Kõik kolmandad riigid

                              5 413

                              2 706,5

                              0406 90 15

                              Gruyère, Sbrinz

                              85,80

                              09.4594

                              0406 90 01 (3)

                              Juust töötlemiseks

                              83,50

                              Kõik kolmandad riigid

                              20 007

                              10 003,5

                              09.4595

                              0406 90 21

                              Cheddar

                              21,00

                              Kõik kolmandad riigid

                              15 005

                              7 502,5

                              09.4596

                              ex 0406 10 30
                              ex 0406 10 50
                              ex 0406 10 80

                              Toorjuust (valmitamata või laagerdamata), sh vadakujuust ja kohupiim, v.a kvoodiga nr 09.4591 hõlmatud pitsajuust

                              92,60
                              92,60
                              106,40

                              Kõik kolmandad riigid

                              19 525

                              9 762,5

                              0406 20 00

                              Riivitud või pulbristatud juust

                              94,10

                              0406 30 31

                              Muu sulatatud juust,
                              riivimata, pulbristamata

                              69,00

                              0406 30 39

                              71,90

                              0406 30 90

                              102,90

                              0406 40 10
                              0406 40 50
                              0406 40 90

                              Sinihallitusjuust ja muud juustud, mis sisaldavad Penicillium roquefort'i tekitatud hallitust

                              70,40

                              0406 90 17

                              Bergkäse ja Appenzell

                              85,80

                              0406 90 18

                              Fromage Fribourgeois, Vacherin Mont d'Or ja Tête de Moine

                              75,50

                              0406 90 23

                              Edam

                              75,50

                              0406 90 25

                              Tilsit

                              75,50

                              0406 90 29

                              Kashkaval

                              75,50

                              0406 90 32

                              Feta

                              75,50

                              0406 90 35

                              Kefalo-Tyri

                              75,50

                              0406 90 37

                              Finlandia

                              75,50

                              0406 90 39

                              Jarlsberg

                              75,50

                              0406 90 50

                              Juust lamba- või pühvlipiimast, pakendites, mis sisaldavad soolvett, või lamba- või kitsenahast lähkrites

                              75,50

                              ex 0406 90 63

                              Pecorino

                              94,10

                              0406 90 69

                              Muud

                              94,10

                              0406 90 73

                              Provolone

                              75,50

                              0406 90 74

                              Maasdam

                              75,50

                              ex 0406 90 75

                              Caciocavallo

                              75,50

                              ex 0406 90 76

                              Danbo, Fontal, Fynbo, Havarti, Maribo, Samsø

                              75,50

                              0406 90 78

                              Gouda

                              75,50

                              ex 0406 90 79

                              Esrom, Italico, Kernhem, Saint-Paulin

                              75,50

                              ex 0406 90 81

                              Cheshire, Wensleydale, Lancashire, Double Gloucester, Blarney, Colby, Monterey

                              75,50

                              0406 90 82

                              Camembert

                              75,50

                              0406 90 84

                              Brie

                              75,50

                              0406 90 86

                              Muud juustud, rasvasisaldusega kuni 40 % massist ja mitterasvaine veesisaldusega üle 47 % massist, kuid mitte üle 52 % massist

                              75,50

                              0406 90 89

                              Muud juustud, rasvasisaldusega kuni 40 % massist ja mitterasvaine veesisaldusega üle 52 % massist, kuid mitte üle 62 % massist

                              75,50

                              0406 90 92

                              Muud juustud, rasvasisaldusega kuni 40 % massist ja mitterasvaine veesisaldusega üle 62 % massist, kuid mitte üle 72 % massist

                              75,50

                              0406 90 93

                              Muud juustud, rasvasisaldusega kuni 40 % massist ja mitterasvaine veesisaldusega üle 72 % massist

                              92,60

                              0406 90 99

                              Muud juustud, rasvasisaldusega üle 40 % massist

                              106,40

                  2)

                  I.I osa asendatakse järgmisega.

                     „I.I

                     Tariifikvoodid otsusega 2007/138/EÜ heaks kiidetud Islandiga sõlmitud kokkuleppe II lisa alusel

                     Aastakvoot 1. juulist kuni 30. juunini

                  (Kogus tonnides)

                              Kvoodi number

                              CN-kood

                              Kirjeldus (4)

                              Kohaldatav tollimaks

                              Aastakogus

                              Poolaasta kogus alates 1.1.2008

                              09.4205

                              0405 10 11
                              0405 10 19

                              Naturaalne või

                              Vabastus

                              350

                              175

                              09.4206

                              ex 0406 10 50 (5)

                              „Skyr”

                              Vabastus

                              380

                              190

         (1)  1 kg toodet = 1,22 kg võid

         (2)  Kombineeritud nomenklatuuri tõlgendamise reeglitest olenemata tuleb toote kirjeldust käsitada üksnes selgitusena, sest sooduskorra kohaldatavus määratakse käesoleva lisa kontekstis kindlaks CN-koodi kohaldamisala alusel. Kui CN-koodi ees on märge „ex”, määratakse sooduskava kohaldatavus kindlaks nii CN-koodi kui ka vastava kirjelduse alusel.

         (3)  Nimetatud juuste käsitatakse töödelduna, kui need on töödeldud kombineeritud nomenklatuuri alamrubriiki 0406 30 kuuluvateks toodeteks. Kohaldatakse määruse (EMÜ) nr 2454/93 artikleid 291–300.”

         (4)  Kombineeritud nomenklatuuri tõlgenduseeskirjadest olenemata tuleb toote kirjeldust käsitada üksnes selgitusena, sooduskava kohaldatavus määratakse käesoleva lisa kohaldamisel kindlaks CN-koodi kohaldamisala alusel. Kui CN-koodi ees on märge „ex”, määratakse sooduskava kohaldatavus kindlaks nii CN-koodi kui ka vastava kirjelduse alusel.

         (5)  CN-kood võib muutuda, kuni saadakse kinnitus toote klassifitseerimise kohta.”

      II LISA

            „II.B

         IMPORDI SOODUSKORD — TÜRGI

                     Seerianumber

                     CN-kood

                     Kirjeldus (1)

                     Päritoluriik

                     Imporditollimaks
                     (eurodes 100 kg netomassi kohta, ilma täiendava märkuseta)

                     1

                     0406 90 29

                     Kashkaval

                     Türgi

                     67,19

                     2

                     0406 90 50

                     Juustud lamba- või pühvlipiimast, pakendites, mis sisaldavad soolvett, või lamba- või kitsenahast lähkrites

                     Türgi

                     67,19

                     3

                     ex 0406 90 86
                     ex 0406 90 89
                     ex 0406 90 92

                        Tulum Peyniri, lamba- või pühvlipiimast, alla 10 kg eraldi plast- või muus pakendis

                     Türgi

                     67,19

         (1)  Kombineeritud nomenklatuuri tõlgenduseeskirjadest olenemata tuleb toote kirjeldust käsitada üksnes selgitusena, sooduskava kohaldatavus määratakse käesoleva lisa kohaldamisel kindlaks CN-koodi kohaldamisala alusel. Kui CN-koodi ees on märge „ex”, määratakse sooduskava kohaldatavus kindlaks nii CN-koodi kui ka vastava kirjelduse alusel.”

      III LISA

            „4.

         TARIIFIKVOODID EÜ-TÜRGI ASSOTSIATSIOONINÕUKOGU OTSUSE NR 1/98 PROTOKOLLI NR 1 ALUSEL

                     Kvoodi number

                     CN-kood

                     Kirjeldus (1)

                     Päritoluriik

                     Aastakvoot ajavahemikul 1. jaanuarist kuni 31. detsembrini
                     (tonnides)

                     Imporditollimaks
                     (eurodes 100 kg netomassi kohta)

                     09.0243

                     0406 90 29

                     Kashkaval

                     Türgi

                     2 300

                     0

                     0406 90 50

                     Juust lamba- või pühvlipiimast, pakendites, mis sisaldavad soolvett, või lamba- või kitsenahast lähkrites

                     ex 0406 90 86
                     ex 0406 90 89
                     ex 0406 90 92

                        Tulum Peyniri, lamba- või pühvlipiimast, alla 10 kg eraldi plast- või muus pakendis

         (1)  Kombineeritud nomenklatuuri tõlgenduseeskirjadest olenemata tuleb toote kirjeldust käsitada üksnes selgitusena, sooduskava kohaldatavus määratakse käesoleva lisa kohaldamisel kindlaks CN-koodi kohaldamisala alusel. Kui CN-koodi ees on märge „ex”, määratakse sooduskava kohaldatavus kindlaks nii CN-koodi kui ka vastava kirjelduse alusel.”


title: Komisjoni rakendusmäärus (EL) nr 262/2013, 18. märts 2013 , millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Melon du Quercy (KGT)]

text:
               22.3.2013

               ET

               Euroopa Liidu Teataja

               L 82/21

         KOMISJONI RAKENDUSMÄÄRUS (EL) nr 262/2013,
   18. märts 2013,
   millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Melon du Quercy (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 53 lõike 2 teist lõiku,
   ning arvestades järgmist:

               (1)

               3. jaanuaril 2013 jõustus määrus (EL) nr 1151/2012. Sellega tunnistati kehtetuks ja asendati nõukogu 20. märtsi 2006. aasta määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (2).

               (2)

               Määruse (EÜ) nr 510/2006 artikli 9 lõike 1 esimese lõigu kohaselt vaatas komisjon läbi Prantsusmaa taotluse saada heakskiit komisjoni määruse (EÜ) nr 1165/2004 (3) (muudetud määrusega (EÜ) nr 1040/2007) (4) kohaselt registreeritud kaitstud geograafilise tähise „Melon du Quercy” spetsifikaadi muudatusele.

               (3)

               Taotluses soovitakse muuta spetsifikaati, täpsustades toote kirjeldust, päritolutõendit, tootmismeetodit, märgistust, riiklikke nõudeid ja kontrolliasutuse andmeid.

               (4)

               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike, võib komisjon selle heaks kiita ilma määruse (EL) nr 1151/2012 artiklites 50 ja 52 sätestatud menetlust kohaldamata,

         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud geograafilise tähise „Melon du Quercy” spetsifikaati muudetakse vastavalt käesoleva määruse I lisale.
   Artikkel 2
   Spetsifikaadi põhielemente sisaldav koonddokument on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. märts 2013

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 343, 14.12.2012, lk 1.

      (2)  ELT L 93, 31.3.2006, lk 12.

      (3)  ELT L 224, 25.6.2004, lk 16.

      (4)  ELT L 238, 11.9.2007, lk 29.

      I LISA
      Kaitstud geograafilise tähise „Melon du Quercy” spetsifikaadis on heaks kiidetud järgmised muudatused.
      1.   Põllumajandustoote kirjeldus
      Kuna Euroopa turustusnorm (määrus (EÜ) nr 1615/2001) tühistati 1. juulil 2009, asendati viide ühenduse määruses (EÜ) nr 1615/2001 osutatud I klassile sellega, et spetsifikaati lisati üksikasjad (sordi omadused, hea kvaliteet ja ühetaoline pakendamine), mis esialgu olid ette nähtud normiga.
      Esialgses spetsifikaadis tehti vahet Charente’i meloni ja muude pika säilivusajaga melonitüüpide vahel. Arvestades, et kõik toote „Melon du Quercy” saamiseks kasutatavad melonid kuuluvad Charente’i tüüpi, tehti ettepanek teksti kokkuvõtvaks ümbersõnastamiseks.
      Eri pakendamisviiside loetelu on asendatud selgesõnalise kohustusega pakendada melonid ühtlaselt, nii et kõige suuremate melonite kaal ei oleks kõige väiksemate melonite kaalust üle 30 % suurem.
      Kõnealuse toote sertifitseerimist reguleerivate siseriiklike tekstide kohaselt on meloni suhkrusisalduse miinimumväärtus 11 Brixi kraadi ning see on ka tootmistavadele vastav väärtus. Seetõttu tehakse ettepanek muuta kaitstud geograafilise tähise spetsifikaati, asendades määratlus „üle 11 Brixi kraadi” määratlusega „üle 11 Brixi kraadi või sellega võrdne.”
      2.   Üksikasjad, mis kinnitavad, et põllumajandustoode on pärit määratletud piirkonnast.
      Selleks et meloni „Melon du Quercy” päritolu kontroll oleks tõhusam, viidi sisse ettevõtjate identifitseerimine. Vastav peatükk hõlmab kõiki teavitamise, registri pidamise või toodete identifitseerimisega seotud kohustusi.
      Jaekaubanduses turustamise üksikasjadest lähtuvalt ja arvestades, et melonid „Melons du Quercy” on ühekaupa identifitseeritavad, ei ole identifitseerimist võimaldavate andmete märkimine pakendil enam kohustuslik. Tarbijaid teavitatakse müügikohas või hinnasiltidel oleva reklaami abil.
      3.   Tootmismeetodi kirjeldus
      Tootmise kirjeldust on muudetud, et tuua selgemini esile meloni „Melons du Quercy” tootmisetappide (tootmise, sorteerimise ja seejärel pakendamise) järgnevus. Eri turustuskanalite määramine on välja jäetud ning selle asemel rõhutatakse kõigi ettevõtjate ühiseid kohustusi.
      Meloni „Melons du Quercy” kvaliteedi tagamiseks on tehtud täpsustusi ka lubatud sortide nimekirja iga-aastase koostamise korras.
      Riiklikest õigusaktidest tulenevate sätete ülevõtmise tõttu ja selleks, et tootmisetappe veelgi täpsustada, on spetsifikaati lisatud eeskirjad istutamise ja seemnete, niisutamise, väetamise, taimetervise, melonite väljavalimise ja sorteerimise kohta.
      Sortide areng ja viimase 15 aasta kogemus ning soojad suved (eelkõige 2005. aasta suvi) võimaldavad tagada, et melonite korjamine pärast kella 13.00 ehk suvekuumuses ei muuda toote „Melons du Quercy” kvaliteeti. Kohustus korjata meloneid enne kella 13.00 on seega välja jäetud.
      Sama käib korjamise kohta ühe kihina, mis oli põhjendatud löökidele väga tundlike sortide puhul. 2009. aastal katsetati korjamist alustele mitmes kihis ja kuna märgatavat kvaliteedi langust ei täheldatud, lisati ka selline võimalus.
      Pakendamise puhul on jäetud välja viide alusele, võimaldades nii kasutada märksa kvaliteetsemaid pakendamisviise, näiteks kaste.
      Lähtuvalt jaekaubanduses turustamise üksikasjadest, millega kaasneb melonite pidev väljapanek müügilettidele, on jäetud sellise pakendamisviisi puhul välja kohustus pakendada toode õnarustega pakenditesse ja kasutada pehmenduseks paberit.
      4.   Kontrolliasutus
      Ajakohastatud on kontrolliasutuse andmeid. Lisatud on viide kontrolliasutuse akrediteerimisele.
      5.   Märgisel kasutatav eriteave
      Lisatud on KGTga (IGP) seotud erikohustused. Tühistatud on riiklikest tekstidest (CCP) tulenevad kohustused.
      6.   Euroopa või riiklikest sätetest tulenevate nõuete järgimine.
      Lisatud on tabel peamiste punktidega, mida tuleb riiklike nõuete kohaselt kontrollida.

      II LISA

         KOONDDOKUMENT

      Määrus (EÜ) nr 510/2006 (1)

      „MELON DU QUERCY”
      EÜ nr: FR-PGI-0205-0086-13.10.2011

         KGT (X) KPN ( )

      1.   Nimetus

      „Melon du Quercy”
      2.   Liikmesriik või kolmas riik

      Prantsusmaa
      3.   Põllumajandustoote või toidu kirjeldus

      3.1.   Toote liik

                  Klass 1.6.

                  Puuviljad, köögiviljad ja teraviljad töötlemata ja töödeldud kujul

            3.2.   Toote kirjeldus, mida punktis 1 esitatud nimetus tähistab

      Charente’i tüüpi sortidesse kuuluv sileda või reljeefse kirju mustriga ja rohekashalli kuni kollast värvi koore ning oranži viljalihaga melon miinimumkaaluga 450 g.
      Terviklik, haigusteta, värske välimusega, kõva, puhas, hea kvaliteediga vili on korjatud koos viljavarrega, mille pikkus peab jääma alla 2 cm.
      Refraktormeetriline indeks on vähemalt 11 Brixi kraadi.
      Melonid „Melon du Quercy” antakse müüki tervelt ja pakendatult. Igas pakendis ei tohi kõige suurema meloni kaal olla kõige väiksema meloni kaalust üle 30 % suurem.
      Iga pakendi sisu peab olema ühtlane ja sisaldama samaväärse kasvu, valmidusastme ja kindlasti sama värvusega meloneid.
      3.3.   Tooraine (üksnes töödeldud toodete puhul)

      —
      3.4.   Sööt (üksnes loomse päritoluga toodete puhul)

      —
      3.5.   Tootmise erietapid, mis peavad toimuma määratletud geograafilises piirkonnas

      Melonit „Melon du Quercy” kasvatatakse kaitstud geograafilise tähisega hõlmatud geograafilises piirkonnas.
      3.6.   Erieeskirjad viilutamise, riivimise, pakendamise jm kohta

      Melonid valitakse välja, sorteeritakse ja pakendatakse kaitstud geograafilise tähisega hõlmatud geograafilises piirkonnas.
      Toote kvaliteedi tagamiseks peavad need tegevused toimuma väga kiiresti, sest toode tuleb lasta turule koristamisele järgneva kuue päeva jooksul.
      Väljavalimise ja sorteerimise etapp toimuvad geograafilises piirkonnas, kuna need etapid on peamise tähtsusega selliste melonite valikul, mida saaks märgistada kaitstud geograafilise tähisega. Neid tegevusi viivad läbi väljaõppinud töötajad, kes oskavad hinnata melonite parimat valmimisastet koore värvuse ja refraktormeetriliselt mõõdetava suhkrusisalduse näitaja alusel.
      Kuna melonid tuleb pakendada väljavaliku- ja sorteerimisetappidega samaaegselt, toimub ka pakendamisetapp geograafilises piirkonnas, et meloni „Melon du Quercy” kvaliteeti rikkuda võiv viljade käsitlemine oleks viidud miinimumini. Lisaks sellele on nii tagatud toote jälgitavus, sest igale melonile kinnitatakse individuaalne märgis ja toote pakendil on logo „Melon du Quercy” ning nende kohta on sisse seatud vastav eriarvestus.
      3.7.   Erieeskirjad märgistamise kohta

                  —

                  Toote nimetus: „Melon du Quercy”,

                  —

                  logo KGT (IGP) ja/või tähistus „Kaitstud geograafialine tähis” („Indication Géographique Protégée”)

                  —

                  ja logo „Melon du Quercy” on igal viljal.

            4.   Geograafilise piirkonna täpne määratlus

      Kaitstud geograafilise tähisega „Melon du Quercy” piirkond hõlmab järgmisi haldusüksusi:

                  —

                  Loti departemangu kantonid Castelnau-Montratier, Lalbenque, Montcuq ning kommuunid Cambayrac, Carnac-Rouffiac, Concots, Floressas, Labastide-Marnhac, Lacapelle-Cabanac, Mauroux, Le Montat, Sauzet, Sérignac ja Villesèque;

                  —

                  Lot-et-Garonne’i departemangu kantonid Beauville, Penne-d’Agenais, Puymirol, Tournon-d’Agenais;

                  —

                  Tarn-et-Garonne’i departemangu kantonid Bourg-de-Visa, Caussade, Lafrançaise, Lauzerte, Moissac, Molières, Monclar-de-Quercy, Montaigu-de-Quercy, Montauban, Montpezat-de-Quercy, Négrepelisse, Villebrumier ning kommuunid Castelsagrat, Gasques, Goudourville, Montjoi, Mouillac, Perville, Pommevic, Saint-Clair ja Valence.

            5.   Seos geograafilise piirkonnaga

      5.1.   Geograafilise piirkonna eripära

      Kohaliku kliima eripäraks olev ookeani (jahe ja niiske) ning Vahemere (soe ja kuiv) mõjude vaheldumine põhjustab igapäevaseid suuri õhutemperatuuri kõikumisi. Selline mõõdukas kliima on melonite kasvatamiseks väga sobiv.
      Kasvatuspinnaseks on savi-lubjamullad. Sellised mullad on meloniviljeluseks väga kohased.
      5.2.   Toote eripära

      Melon „Melon du Quercy” kuulub Charente’i tüüpi sortidesse, mille koor on sile või reljeefse mustriga, mille vaod on rohkem või vähem märgatavad.
      Vilja iseloomustab oranžikas, mahlane, tihe ja samal ajal suussulav viljaliha.
      Agronoomilised ja organoleptilised (lõhn, maitse jne) nõuded, kohaldatuna savi-lubja muldade, kliima tüüpiliste omaduste ja koristusnõuete (sobivaim valmimishetk) kontekstis, on otsustavad tegurid selliste viljade kasvatamisel, milles väljenduvad kõige paremini magus maitse (11 Brixi kraadi), hästi väljakujunenud lõhn ja maitse ning paleti tagasihoitud ja iseloomulikud aroomid.
      5.3.   Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel

      Geograafilise piirkonna kliima- ja mullastikutingimused aitavad aromaatsete viljade kasvatamisele kaasa.
      Ühest küljest on savi-lubjamullad tasakaalustatud struktuuriga ja õhku hästi läbilaskvad, tagades taimede korrapärase kasvu ja taimede jaoks sobivaima mineraalainete tasakaalu.
      Teisest küljest mõjutab Quercy eripärane kliima viljade moodustumist, mille tõttu ühel taimel moodustub just sobivaim arv vilju. Sel viisil on igale taimele tagatud vajalik hulk toitaineid. Samaaegselt soodustab Vahemerelise kliima (soe ja kuiv) valdav mõju eelkõige suvel viljade valmimist.
      Melonite „Melon du Quercy” kvaliteedi aluseks on ka kohalikus melonikasvatusvaldkonnas töötavate inimeste iidne oskusteave, mis väljendub eelkõige selliste sortide valikus, mis on tootmispiirkonnaga eriti hästi kohandunud, viljade korjamises siis, kui need on kõige sobivamas valmidusastmes ja sobivates tähtaegades, mille jooksul tuleb melonid pärast korjamist müügiks ette valmistada.
      Toote maine on kujunenud välja tänu sellele, et tootjad määrasid meloni „Melon du Quercy” kindlaks juba 1994. aastal. Rohked melonite turustamisega seotud üritused aitavad toote tuntusele kaasa, näiteks võib tuua augusti keskel toimuva Belfort du Quercy peo või hooaja avaürituse juulis 1994 Loti prefektuuri saalis, mis leidis kohalikus pressis märkimisväärset kajastust. Juulis 1996 avaldas ajaleht Dépêche du Midi artikli pealkirjaga „Suurepärane Quercy melon”.

         Viide spetsifikaadi avaldamisele

      (määruse (EÜ) nr 510/2006 artikli 5 lõige 7)
      https://www.inao.gouv.fr/fichier/CDCIGPMelonDuQuercy.pdf

         (1)  Asendatud Euroopa Parlamendi ja nõukogu 21. novembri 2012. aasta määrusega (EL) nr 1151/2012 põllumajandustoodete ja toidu kvaliteedikavade kohta.


title: Komisjoni rakendusmäärus (EL) nr 1313/2011, 13. detsember 2011 , millega muudetakse määruseid (EÜ) nr 2535/2001 ja (EÜ) nr 1187/2009 seoses piimatoodete CN-koodidega

text:
               16.12.2011

               ET

               Euroopa Liidu Teataja

               L 334/10

         KOMISJONI RAKENDUSMÄÄRUS (EL) nr 1313/2011,
   13. detsember 2011,
   millega muudetakse määruseid (EÜ) nr 2535/2001 ja (EÜ) nr 1187/2009 seoses piimatoodete CN-koodidega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikleid 144 ja 148 koostoimes artikliga 4,
   ning arvestades järgmist:

               (1)

               Komisjoni 27. septembri 2011. aasta rakendusmääruses (EL) nr 1006/2011 (millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa), (2) on sätestatud 4. peatüki piimatoodete CN-koodide muudatused.

               (2)

               Komisjoni 14. detsembri 2001. aasta määruse (EÜ) nr 2535/2001 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega) (3) I lisa I.F osa ning komisjoni 27. novembri 2009. aasta määruse (EÜ) nr 1187/2009 (millega kehtestatakse nõukogu määruse (EÜ) nr 1234/2007 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta) (4) artiklit 27 ja II lisa on vaja ajakohastada seoses piima ja piimatoodete ekspordilitsentside ja -toetustega.

               (3)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2535/2001 I lisa I.F osa asendatakse käesoleva määruse lisa tekstiga.
   Artikkel 2
   Määrust (EÜ) nr 1187/2009 muudetakse järgmiselt.

               (1)

               Artikli 27 lõikes 2 asendatakse kood 0402 21 19 9900 koodiga 0402 21 18 9900;

               (2)

               II lisa 1. rühmas asendatakse kood 0401 30 koodidega 0401 40 ja 0401 50.

         Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. jaanuarist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. detsember 2011

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  ELT L 282, 28.10.2011, lk 1.

      (3)  EÜT L 341, 22.12.2001, lk 29.

      (4)  ELT L 318, 4.12.2009, lk 1.

      LISA

         „I. F

         TARIIFIKVOOT EUROOPA ÜHENDUSE JA ŠVEITSI VAHELISE PÕLLUMAJANDUSTOODETEGA KAUPLEMISE KOKKULEPPE II LISA ALUSEL

                     Kvoodinumber

                     CN-kood

                     Kauba kirjeldus

                     Tollimaks

                     Kvoot 1. juuli – 30. juuni
                     tonnides

                     09.4155

                     ex 0401 40

                                 —

                                 rasvasisaldusega üle 6 massiprotsendi, kuid mitte üle 10 massiprotsendi

                     vabastus

                     2 000”

                     ex 0401 50

                                 —

                                 rasvasisaldusega üle 10 massiprotsendi

                     0403 10

                     Jogurt


title: Komisjoni rakendusmäärus (EL) nr 64/2013, 24. jaanuar 2013 , millega muudetakse määrust (EÜ) nr 2535/2001 seoses Uus-Meremaa juustu ja või WTO tariifikvootide haldamisega

text:
               25.1.2013

               ET

               Euroopa Liidu Teataja

               L 22/1

         KOMISJONI RAKENDUSMÄÄRUS (EL) nr 64/2013,
   24. jaanuar 2013,
   millega muudetakse määrust (EÜ) nr 2535/2001 seoses Uus-Meremaa juustu ja või WTO tariifikvootide haldamisega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 144 lõiget 1 ja artikli 148 punkti c koostoimes artikliga 4,
   ning arvestades järgmist:

               (1)

               Komisjoni 14. detsembri 2001. aasta määruse (EÜ) nr 2535/2001 (millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses piima ja piimatoodete impordi korra kohaldamise ning tariifikvootide avamisega) (2) 2. jaotise III peatüki 1. jaos on sätestatud eeskirjad impordikvootide haldamiseks kõnealuse määruse III lisa B osas loetletud teatavate kolmandate riikide puhul. Kõnealuste eeskirjade kohaselt antakse impordilitsents vastava IMA 1-sertifikaadi esitamise korral.

               (2)

               Uus-Meremaa juustu tariifikvootide (kvoodid numbriga 09.4514 ja 09.4515) haldamisel saadud kogemused osutavad, et kõnealuseid kvoote on võimalik samavõrra tõhusalt hallata ka sellise korra alusel, millega kaasneb väiksem halduskoormus importijatele ja liikmesriikide litsentse väljaandvatele asutustele. Selle korra kohaselt säilivad IMA 1-sertifikaadi funktsioonid, et tõendada importimisel kaupade päritolu ja kõlblikkusnõuetele vastavust, kuid kõnealuse sertifikaadi esitamine ei ole enam impordilitsentside väljaandmise tingimuseks. Seepärast on asjakohane kohaldada kõnealuste kvootide suhtes määruse (EÜ) nr 2535/2001 2. jaotise I peatükis sätestatud eeskirju.

               (3)

               Spekuleerimise takistamiseks ning samal ajal Uus-Meremaa juustu tariifikvootide maksimaalse kasutamise tagamiseks tuleks litsentsitaotlusi piirata 25 protsendiga vastavast saadaolevast kvoodist.

               (4)

               Võttes arvesse Uus-Meremaa piimatoodete hooajalisust, hindade suundumust ja asjaomaste kaupade liitu transportimiseks vajalikku aega, on asjakohane ette näha I lisa K osas ja III lisa A osas osutatud kvootidega seotud impordilitsentside jaotamise kolmas voor septembris.

               (5)

               Määrust (EÜ) nr 2535/2001 tuleks seepärast vastavalt muuta.

               (6)

               Selleks et anda taotlejatele, pädevatele asutustele ja liikmesriikidele piisavalt aega uute eeskirjade täitmiseks, on asjakohane kohaldada kõnealuseid eeskirju alates 2014. kvoodiaastast.

               (7)

               Käesoleva määrusega ettenähtud meetmed on kooskõlas põllumajandusturgude ühise korralduse komitee seisukohaga,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 2535/2001 muutmine
   Määrust (EÜ) nr 2535/2001 muudetakse järgmiselt.

               1)

               Artiklile 5 lisatakse järgmine punkt:

                           „k)

                           I lisa K osas osutatud kvoodid.”

               2)

               Artikli 6 esimene lõik asendatakse järgmisega:
               „I lisas on sätestatud tariifikvoodid, kohaldatavad tollimaksud ning igal aastal imporditavad maksimumkogused, imporditariifikvoodi kehtivusperioodid ja nende jaotus alaperioodideks.”

               3)

               Artikli 13 lõige 2 asendatakse järgmisega:
               „2.   Litsentsitaotlused peavad hõlmama vähemalt 10 tonni, kuid mitte rohkem kui artiklis 6 osutatud alaperioodiks kvoodi kohaselt saadaolevat kogust.
               Litsentsitaotlused hõlmavad siiski:

                           a)

                           Artikli 5 punktis a osutatud kvootide puhul kuni 10 % saadaolevast kogusest;

                           b)

                           artikli 5 punktis k osutatud kvootide puhul kuni 25 % saadaolevast kogusest.”

               4)

               Artiklile 14 lisatakse järgmine lõige 1a:
               „1a.   I lisa K osas osutatud kvootide kohta võib litsentsitaotlusi esitada üksnes:

                           a)

                           20. novembrist kuni 30. novembrini selliste imporditehingute kohta, mida tehakse järgmise aasta 1. jaanuarist kuni sellele kuupäevale järgneva 30. juunini;

                           b)

                           1. juunist kuni 10. juunini selliste imporditehingute kohta, mida tehakse 1. juulist kuni sellele kuupäevale järgneva 31. detsembrini;

                           c)

                           1. septembrist kuni 10. septembrini selliste imporditehingute kohta, mida tehakse 1. oktoobrist kuni sellele kuupäevale järgneva 31. detsembrini.”

               5)

               Artiklile 19 lisatakse järgmine lõige 3:
               „3.   I lisa K osas osutatud kvootide suhtes kohaldatakse vähendatud tollimaksumäära juhul, kui:

                           a)

                           vabasse ringlusse lubamise deklaratsioon on heaks kiidetud;

                           b)

                           esitatakse impordilitsents ning

                           c)

                           esitatakse IX lisas sätestatud IMA 1-sertifikaat, mille on välja andnud XII lisas loetletud väljaandev asutus ning mis sisaldab XI lisas sätestatud vajalikke andmeid, millega tõendatakse kõlblikkusnõuetele vastavust ja vabasse ringlusse lubamise deklaratsiooniga hõlmatud toote päritolu.
                           Tolliasutused märgivad IMA 1-sertifikaadi järjekorranumbri impordilitsentsile.
                           Artikli 37 lõikeid 2, 3 ja 4 kohaldatakse mutatis mutandis.”

               6)

               Artikli 34 lõige 4 asendatakse järgmisega:
               „4.   III lisa A osas on sätestatud tariifikvoodid, kohaldatav tollimaks ning igal aastal imporditavad maksimumkogused, imporditariifikvoodi kehtivusperioodid ja nende jaotus alaperioodideks.”

               7)

               Artikkel 34a asendatakse järgmisega:
               „Artikkel 34a
               1.   Kvoodid jagatakse III lisa A osas osutatud kaheks osaks:

                           a)

                           kvoot nr 09.4195 (edaspidi „A osa”) jagatakse liidu importijate vahel, kes on artikli 7 sätete kohaselt heaks kiidetud ja kes saavad tõendada, et nad on 24 kuu jooksul enne kvoodiaastale eelnevat novembrikuud importinud kvoodi 09.4195 või 09.4182 alusel;

                           b)

                           kvoot nr 09.4182 (edaspidi „B osa”) on reserveeritud taotlejatele:

                                       i)

                                       kes on heaks kiidetud artikli 7 sätete kohaselt ning

                                       ii)

                                       kes saavad tõendada, et importisid liitu ja/või eksportisid liidust 12 kuu jooksul enne kvoodiaastale eelnevat novembrikuud vähemalt nelja eraldi toimingu käigus vähemalt 100 tonni piima või kombineeritud nomenklatuuri gruppi 04 kuuluvaid piimatooteid.

                     2.   Impordilitsentsitaotlusi võib esitada üksnes:

                           a)

                           20. novembrist kuni 30. novembrini selliste imporditehingute kohta, mida tehakse järgmise aasta 1. jaanuarist kuni sellele kuupäevale järgneva 30. juunini;

                           b)

                           1. juunist kuni 10. juunini selliste imporditehingute kohta, mida tehakse 1. juulist kuni sellele kuupäevale järgneva 31. detsembrini;

                           c)

                           1. septembrist kuni 10. septembrini selliste imporditehingute kohta, mida tehakse 1. oktoobrist kuni sellele kuupäevale järgneva 31. detsembrini.

                     3.   Impordilitsentsitaotlused on vastuvõetavad, kui need hõlmavad ühe taotleja kohta:

                           a)

                           A osa puhul kuni 125 % kogustest, mis on imporditud 24 kuu jooksul enne kvoodiaastale eelnevat novembrikuud kvootide 09.4195 või 09.4182 alusel;

                           b)

                           B osa puhul vähemalt 20 tonni ja mitte rohkem kui 10 % alaperioodil saadaolevast kogusest ja tingimusel, et taotlejad suudavad asjaomase liikmesriigi pädevale asutusele tõendada, et nad täidavad lõike 1 punktis b sätestatud tingimusi.
                           Kui kõlblikkusnõuded on täidetud, võivad taotlejad esitada taotlusi üheaegselt kvoodi mõlema osa alusel.
                           A osa ja B osa jaoks peavad olema eraldi impordilitsentsitaotlused.

                     4.   Impordilitsentsitaotlusi võib esitada ainult selles liikmesriigis, kus on saadud heakskiit vastavalt artiklile 7 ja neile peab olema märgitud importija loa number.
               5.   Lõigetes 1 ja 3 osutatud tõendid tuleb esitada vastavalt määruse (EÜ) nr 1301/2006 artikli 5 teisele lõigule.
               Kõnealused tõendid tuleb esitada impordilitsentside esitamisel ning need kehtivad asjaomasel kvoodiaastal.”

               8)

               I lisasse lisatakse uus K osa, mille tekst on sätestatud käesoleva määruse I lisas.

               9)

               III lisa A osa asendatakse tekstiga, mis on sätestatud käesoleva määruse II lisas.

               10)

               III lisa B osas jäetakse välja kanded, mis käsitlevad kvoote numbritega 09.4514 ja 09.4515 käsitlevad kanded.

         Artikkel 2
   Jõustumine ja kohaldamine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates kvoodiaastast, mis algab 1. jaanuaril 2014.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. jaanuar 2013

            Komisjoni nimel

            president

         José Manuel BARROSO

      (1)  ELT L 299, 16.11.2007, lk 1.

      (2)  EÜT L 341, 22.12.2001, lk 29.

      I LISA

         „I.K

         TARIIFIKVOODID GATT/WTO LEPINGUTE ALUSEL PÄRITOLURIIKIDE KAUPA: UUS-MEREMAA

                     Kvoodi number

                     CN-kood

                     Kauba kirjeldus

                     Päritoluriik

                     Aastakvoot ajavahemikul 1. jaanuarist kuni 31. detsembrini
                     (tonnides)

                     Kogus 1. jaanuar – 30. juuni
                     (tonnides)

                     Kogus 1. juuli – 31. detsember
                     (tonnides)

                     Kogus 1. oktoober – 31. detsember
                     (tonnides)

                     Imporditollimaks
                     (eurodes netomassi 100 kg kohta)

                     09.4515

                     0406 90 01

                     Töötlemiseks ettenähtud juust (1)

                     Uus-Meremaa

                     4 000

                     4 000

                     —

                     —

                     17,06

                     09.4514

                     ex 0406 90 21

                     Terve Cheddari juust (tavapärased silindrikujulised juusturattad netomassiga vähemalt 33 kg, kuid mitte üle 44 kg, ja kuubi- või rööptahukakujulised juustuplokid netomassiga 10 kg või rohkem) kuivaine rasvasisaldusega 50 % või rohkem massist, laagerdatud vähemalt kolm kuud

                     Uus-Meremaa

                     7 000

                     7 000

                     —

                     —

                     17,06

         (1)  Sel eesmärgil kasutamist kontrollitakse liidu asjaomaste sätete kohaldamise teel. Asjaomaseid juustusid käsitatakse töödelduna, kui need on töödeldud kombineeritud nomenklatuuri alamrubriigi 040630 alla kuuluvateks toodeteks. Kohaldatakse määruse (EMÜ) nr 2454/93 artikleid 291–300.”

      II LISA

         „III.A

         TARIIFIKVOODID GATT/WTO LEPINGUTE ALUSEL PÄRITOLURIIKIDE KAUPA: UUS-MEREMAA VÕI

                     CN-kood

                     Kauba kirjeldus

                     Päritoluriik

                     Aastakvoot ajavahemikul 1. jaanuarist kuni 31. detsembrini
                     (tonnides)

                     Kogus 1. jaanuar – 30. juuni
                     (tonnides)

                     Kogus 1. juuli – 31. detsember
                     (tonnides)

                     Kogus 1. oktoober – 31. detsember
                     (tonnides)

                     Imporditollimaks
                     (eurodes netomassi 100 kg kohta)

                     ex 0405 10 11
                     ex 0405 10 19

                     Vähemalt kuus nädalat vana või, mille rasvasisaldus on vähemalt 80 %, kuid alla 85 % massist ning mis on toodetud otse piimast või koorest ilma ladustatud aineid kasutamata ühtsel, iseseisval ja katkematul protsessil

                     Uus-Meremaa

                     74 693

                     Kvoot 09.4195
                     A osa:
                     20 540,5

                     Kvoot 09.4195
                     A osa:
                     20 540,5

                     Kvoot 09.4195
                     A osa:
                     —

                     70,00”

                     ex 0405 10 30

                     Vähemalt kuus nädalat vana või, mille rasvasisaldus on vähemalt 80 %, kuid alla 85 % massist ning mis on toodetud otse piimast või koorest ilma ladustatud aineid kasutamata ühtsel, iseseisval ja katkematul protsessil, mille puhul koor võib läbida piimarasva kontsentreerimise ja/või fraktsioneerimise etapi (ammix- ja spreadable-protsessid)

                     Kvoot 09.4182
                     B osa:
                     16 806

                     Kvoot 09.4182
                     B osa:
                     16 806

                     Kvoot 09.4182
                     B osa:
                     —


title: Komisjoni rakendusmäärus (EL) 2016/2006, 16. november 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               17.11.2016

               ET

               Euroopa Liidu Teataja

               L 310/22

         KOMISJONI RAKENDUSMÄÄRUS (EL) 2016/2006,
   16. november 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. november 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  84,6

                  ZZ

                  84,6

                  0707 00 05

                  TR

                  142,1

                  ZZ

                  142,1

                  0709 93 10

                  MA

                  98,6

                  TR

                  136,9

                  ZZ

                  117,8

                  0805 20 10

                  MA

                  74,2

                  ZZ

                  74,2

                  0805 20 30 , 0805 20 50 , 0805 20 70 , 0805 20 90

                  TR

                  66,5

                  ZZ

                  66,5

                  0805 50 10

                  TR

                  87,5

                  ZZ

                  87,5

                  0806 10 10

                  BR

                  301,7

                  IN

                  166,9

                  LB

                  214,0

                  PE

                  324,2

                  TR

                  139,3

                  US

                  365,3

                  ZA

                  345,1

                  ZZ

                  265,2

                  0808 10 80

                  CL

                  174,1

                  NZ

                  139,2

                  ZA

                  129,4

                  ZZ

                  147,6

                  0808 30 90

                  CN

                  104,3

                  TR

                  168,6

                  ZZ

                  136,5

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.